hotchpotch/miracl-hf-unified huggingface dataset:
কিথ স্ট্যাকপোল
কিথ রেমন্ড স্ট্যাকপোল (; জন্ম: ১০ জুলাই, ১৯৪০) কলিংউডে জন্মগ্রহণকারী সাবেক ও বিখ্যাত অস্ট্রেলীয় আন্তর্জাতিক ক্রিকেট তারকা। ১৯৬৬ থেকে ১৯৭৪ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন কিথ স্ট্যাকপোল।
দীর্ঘদেহী ও শক্তসমর্থ ব্যাটসম্যান হিসেবে কিথ স্ট্যাকপোল অনেকাংশে কলিন মিলবার্নের অনুরূপ ছিলেন। মাঠের সর্বত্র মারমূখী ভূমিকায় বলকে নিয়ে যেতে পারদর্শীতা দেখাতেন।
সমগ্র খেলোয়াড়ী জীবনে ৪৩ টেস্ট ও ৬টি একদিনের আন্তর্জাতিকে অংশ নিয়েছেন তিনি। ১৯৬৫-৬৬ মৌসুমে সফরকারী ইংল্যান্ডের বিপক্ষে অ্যাশেজ সিরিজের চতুর্থ টেস্টে অভিষেক ঘটে কিথ স্ট্যাকপোলের। ২৬ জানুয়ারি, ১৯৬৬ তারিখে অ্যাডিলেডে অনুষ্ঠিত ঐ টেস্টে জিম পার্কসের দূর্দান্ত ক্যাচ তালুবন্দী করেছিলেন তিনি। আট নম্বরে ব্যাটিংয়ে নেমে তিনি ৪৩ রানের ইনিংস খেলেন। এছাড়াও, ইংরেজ অধিনায়ক এম. জে. কে. স্মিথ ও সহঃ অধিনায়ক কলিন কাউড্রেকে লেগ স্পিনে কাবু করেন। খেলায় তিনি তাঁর নিজস্ব সেরা ২/৩৩ বোলিং পরিসংখ্যান গড়েছিলেন। অস্ট্রেলিয়া ইনিংস ব্যবধানে জয়ী হয়ে সিরিজে ১-১ সমতা আনে।
১৯৭০-৭১ মৌসুমে একই প্রতিপক্ষের বিপক্ষে খেলেন। সফরকারী ইংরেজ দলের বিপক্ষে ৫২.২৫ গড়ে ৬২৭ রান তুলে অস্ট্রেলীয়দের প্রধান রান সংগ্রহকারীর ভূমিকায় অবতীর্ণ হন। প্রথম টেস্টে ১৮ রান সংগ্রহকালে জিওফ বয়কটের বলে বোলিং প্রান্তে রান আউটের কবলে পড়লেও আম্পায়ার ল্যু রোয়ানের বদান্যতায় বেঁচে যান। পরদিন অস্ট্রেলীয় সংবাদপত্রে স্থিরচিত্রে দেখা যায় যে, তিনি পরিস্কার আউট। এ সিদ্ধান্তের বিপক্ষে অবস্থান নিয়ে ক্রিকেট ইতিহাসের অন্যতম নোংরা ঘটনারূপে আখ্যায়িত করা হয়। এর খেসারতস্বরূপ ইংল্যান্ড জয় পায়নি। স্ট্যাকপোল ২০৭ রান তুলে অস্ট্রেলিয়াকে ৪৩৩-এ নিয়ে যান। তাঁর এ রানটি ব্যক্তিগত সর্বোচ্চ সংগ্রহ ছিল। ষষ্ঠ টেস্টে ৪৬৯ রানের অসম্ভব জয়ের লক্ষ্যমাত্রায় অগ্রসর হয় অস্ট্রেলিয়া দল। স্ট্যাকপোল ১৬ বাউন্ডারি সহযোগে মূল্যবান ১৩৬ রানের ইনিংস খেলে দলকে বাঁচান। শেষদিন দ্বিতীয় উইকেটে ইয়ান চ্যাপেলের ১০৪ রানের সাথে এ জুটি ২০২ রান তুলে।
সপ্তম ও চূড়ান্ত টেস্টে ২২৩ রানের জয়ের লক্ষ্যমাত্রায় অ্যাশেজ বাঁচাতে অগ্রসর হয় অস্ট্রেলিয়া দল। স্ট্যাকপোল ২ ছক্কা ও ৬ চারের মারে ৬৭ রান তুলেন। কিন্তু অন্যান্যদের কাছ থেকে খুব কমই সহযোগিতা পান। ফলশ্রুতিতে তাঁর দল ১৬০ রানে অল-আউট হয়।
১৯৭২ সালে ইয়ান চ্যাপেলের নেতৃত্বাধীন অ্যাশেজ সফরে অস্ট্রেলিয়া দলের সহঃ অধিনায়ক ছিলেন তিনি। ঐ সিরিজে ৫২.৮৮ গড়ে ৪৮৫ রান তুলে উপর্যুপরী দ্বিতীয় সফরে অস্ট্রেলীয়দের মধ্যে শীর্ষে ছিলেন। ফলশ্রুতিতে, ১৯৭৩ সালে উইজডেন কর্তৃক অন্যতম বর্ষসেরা ক্রিকেটার মনোনীত হন কিথ স্ট্যাকপোল।
ক্রিকেট খেলা থেকে অবসরগ্রহণের পর বেতারে ধারাভাষ্যকার কর্মে নিয়োজিত আছেন কিথ স্ট্যাকপোল। তাঁর বাবা কিথ সিনিয়র প্রথম-শ্রেণীর ক্রিকেট খেলেছেন। এছাড়াও, অস্ট্রেলীয় রুলস ফুটবলে কলিংউড ও ফিটজরয়ের প্রতিনিধিত্ব করেছেন সিনিয়র।
আইমাছড়া ইউনিয়ন
আইমাছড়া বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।
আইমাছড়া ইউনিয়নের আয়তন ৩৪,৪২০ একর (১৩৯.২৯ বর্গ কিলোমিটার)।
২০১১ সালের পরিসংখ্যান অনুযায়ী আইমাছড়া ইউনিয়নের লোকসংখ্যা ১১,০৫৭ জন। এর মধ্যে পুরুষ ৫,৭৭৬ জন এবং মহিলা ৫,২৮১ জন।
বরকল উপজেলার দক্ষিণ-পূর্বাংশে আইমাছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে ভূষণছড়া ইউনিয়ন; পশ্চিমে কর্ণফুলি নদী, ভূষণছড়া ইউনিয়ন ও বরকল ইউনিয়ন; দক্ষিণে জুরাছড়ি উপজেলার বনযোগীছড়া ইউনিয়ন ও জুরাছড়ি ইউনিয়ন এবং পূর্বে জুরাছড়ি উপজেলার দুমদুম্যা ইউনিয়ন ও ভারতের মিজোরাম প্রদেশ অবস্থিত।
আইমাছড়া ইউনিয়ন বরকল উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৬টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
আইমাছড়া ইউনিয়নের স্বাক্ষরতার হার ৩৩.৫১%। এ ইউনিয়নে ২টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
ভারত সীমান্তবর্তী আইমাছড়া ইউনিয়নে যোগাযোগের একমাত্র মাধ্যম নৌপথ।
আইমাছড়া ইউনিয়নের পশ্চিম সীমান্ত দিয়ে প্রবাহিত হচ্ছে কর্ণফুলি নদী।
আইমাছড়া ইউনিয়নের প্রধান হাট-বাজার হল কলাবুনিয়া বাজার।
বাঙালি বিউটি
বাঙালি বিউটি রাহশান নূর রচিত ও পরিচালিত একটি বাংলাদেশী পিরিয়ড প্রণয়ধর্মী হাস্যরসাত্মক নাট্য চলচ্চিত্র। এতে নূরকে রেডিও ডিজে এবং মুমতাহিনা টয়াকে মেডিকেল ছাত্রী হিসেবে দেখা যায়, যারা ১৯৭৫ সালে ঢাকায় রাজনৈতিক অচলাবস্থার সময় প্রেমে পড়েন। এটি নূর ও টয়া দুজনেরই অভিনীত প্রথম চলচ্চিত্র।চলচ্চিত্রটির চিত্রায়ন হয় বাংলাদেশের উত্তরা, বাংলাদেশ বেতারের পুরনো অফিস, শাহবাগ, বনানী, পুরানা পল্টনের বিভিন্ন স্থানে।
শুরুতে ২০১৮ সালের ৯ ফেব্রুয়ারি বাংলাদেশে মুক্তির দিন নির্ধারণ করা হয়, কিন্তু সিনেমাটি প্রচার নিষিদ্ধ করে বাংলাদেশ চলচ্চিত্র সেন্সর বোর্ড। যাইহোক, ১৬ ফেব্রুয়ারি ২০১৮ তে মার্কিন যুক্তরাষ্ট্রে ১২টি প্রেক্ষাগৃহে চলচ্চিত্রটি মুক্তি পায় এবং এটির চিত্রনাট্য, দিকনির্দেশনা, সংগীত, এবং শীর্ষ অভিনেতাদের অভিনয় প্রশংসিত হয় এবং এখন পর্যন্ত এটি যুক্তরাষ্ট্রে বক্স অফিসে সর্বকালের সর্বাধিক উপার্জনকারী বাংলা ভাষার চলচ্চিত্র। ২০১৮ সালের জুন মাসে বাংলাদেশ আপীল বোর্ড সিন্সর বোর্ডের নিষেধাজ্ঞা প্রত্যাহার করে নেয় এবং ২০১৮ সালের ২০ জুলাই চলচ্চিত্রটির দুটি প্রেক্ষাগৃহে মুক্তি পায়। ছবিটি সেপ্টেম্বর মাসে "মানজালা মেই নু" নামে চীনে তিন হাজার প্রেক্ষাগৃহে মুক্তি পায়।
ভেলোর বিমানবন্দর
ভেলোর বিমানবন্দর (আইসিএও: ভিওভিআর) ভারতের তামিলনাড়ু রাজ্যের ভেলোর শহরে অবস্থিত। এটি চেন্নাই, কোয়েম্বাটোর, তিরুচিরাপ্পল্লী, মাদুরাই, তুতিকরিণ, হোসুর এবং সালেম বিমানবন্দরের পরে তামিলনাড়ুর আটতম ব্যস্ততম বিমানবন্দর।
বিমানবন্দরটি ৫১.৫ একর এলাকায় ছড়িয়ে রয়েছে। এটি মাদ্রাজ ফাণ্ডিং ক্লাবের প্রশিক্ষণপ্রাপ্ত পাইলটদের দ্বারা নিয়মিত ফ্লাইট পরিচালনা করার জন্য জুলাই ২০০৬ সালে ভারতীয় বিমানবন্দর কর্তৃপক্ষ এয়ারপোর্ট অ্যাক্টিভেশন প্রোগ্রামের একটি অংশ হিসেবে পুনরায় সক্রিয় হয়ে ওঠে, যার কার্যক্রম চেন্নাই বিমানবন্দরে নির্ধারিত বিমান চলাচল বৃদ্ধিতে সীমিত ছিল। মার্চ ২০১১ সালে ক্লাবটি তার প্রশিক্ষণ কার্যক্রম বন্ধ করে দেয়। তামিলনাড়ু সরকার বিমানবন্দর কর্তৃপক্ষের সহযোগিতায় একটি বৈমানিক প্রশিক্ষণ ইনস্টিটিউট এবং পাইলট একাডেমী স্থাপনের পরিকল্পনা করছে বিমানবন্দরটিতে।
চট্টগ্রাম সিটি কর্পোরেশন সাহিত্য পুরস্কার
একুশে স্মারক সম্মাননা পদক চট্টগ্রাম সিটি কর্পোরেশন কর্তৃক প্রবর্তিত একটি বাৎসরিক সাহিত্য পুরস্কার। বাংলা সাহিত্যের বিভিন্ন শাখায় জাতীয় পর্যায়ে নির্দিষ্ঠ অবদানের স্বীকৃতি প্রদানের উদ্দেশ্যে ২০১৪ সাল থেকে প্রতিবছরের ফেব্রুয়ারি মাসে এই পুরস্কার প্রদান করা হয়।
প্রত্যেক পদকপ্রাপ্তকে একটি মানসন্মত পদক, একটি সম্মাননা স্মারক এবং পুরস্কারের অর্থমূল্য প্রদান করা হয়ে থাকে।
২০১৪ সালে সাহিত্যের বিভিন্ন ক্ষেত্রে অবদানের জন্য ৫ জনকে পুরস্কার ও সংবর্ধনা প্রদান করা হয়।২০১৫ সালে সাহিত্যের বিভিন্ন ক্ষেত্রে অবদানের জন্য ৫ জনকে পুরস্কার ও সংবর্ধনা প্রদান করা হয়।ফেব্রুয়ারি ২০১৬ সালে চট্টগ্রাম নগরীর মুসলিম ইনস্টিটিউট হল প্রাঙ্গণে চট্টগ্রাম সিটি কর্পোরেশনের বইমেলার সাহিত্যের বিভিন্ন ক্ষেত্রে অবদানের জন্য ৬ জনকে সাহিত্য পুরস্কার ও সংবর্ধনা প্রদান করা হয়।ফেব্রুয়ারি ২০১৬ সালে চট্টগ্রাম নগরীর মুসলিম ইনস্টিটিউট হল প্রাঙ্গণে চট্টগ্রাম সিটি কর্পোরেশনের বইমেলার সাহিত্যের বিভিন্ন ক্ষেত্রে অবদানের জন্য ৬ জনকে সাহিত্য পুরস্কার ও সংবর্ধনা প্রদান করা হয়।ফেব্রুয়ারি ২০১৬ সালে ৩ জনকে সাহিত্য পুরস্কার ও সংবর্ধনা প্রদান করা হয়।
কুচিয়াকোল
কুচিয়াকোল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর মহকুমার একটি গ্রাম ও পঞ্চায়েত এলাকা ।
অতীতে কুচিয়াকোল জমিদারি মল্লভূম (বর্তমানে বিষ্ণুপুর) রাজাদের শাসনাধীন ছিল। রাজা চৈতন্য সিংহ দেব এর দ্বিতীয় পুত্র নিমাই সিংহ দেব কুচিয়াকোল জমিদারির পত্তন করেন। রাজা নিমাই সিংহ দেব সংস্কৃত, গানবাজনা, শিল্প ও সংস্কৃতিতে নিজের অনবদ্য কৃতিত্বের পরিচয় রাখেন।
রাজা নিমাই সিংহ দেবের পৌত্র ও রাজা বীর সিংহ দেবের পুত্র রাজা রাধাবল্লভ সিংহ দেব ছিলেন এই বংশের সবচেয়ে খ্যাতিমান রাজা। রাজা রাধাবল্লভ দেব মাত্র ১৬ বছর বয়সে শাসন ভার গ্রহণ করেন। তার শাসনকালের ইতিহাস হল সুশানের ইতিহাস। ১৮৬২ খ্রীষ্টাব্দে তিনি কুচিয়াকোল রাধাবল্লভ ইনস্টিটিউশন নামে একটি উচ্চ বিদ্যালয় প্রতিষ্ঠা করেন। এছাড়াও তিনি নারীশিক্ষাতেও বিশেষ আগ্রহী ছিলেন। ১৮৭৭ এর ১লা জানুয়ারি তাকে দিল্লী রাজ দরবার থেকে 'রায় বাহাদুর' খেতাব দেওয়া হয়।
 রাজা নিমাই সিংহ দেব (১৭৫২-১৮৩২)(শাসনকাল ১৮০৬-১৮৩২)
রড স্টাইগার
রডনি স্টিভেন স্টাইগার (; জন্ম: ১৪ এপ্রিল ১৯২৫ - ৯ জুলাই ২০০২) ছিলেন একজন মার্কিন অভিনেতা। তিনি অফবিট, অস্থায়ী, ও পাগলাটেধর্মী চরিত্রে অভিনয়ের জন্য প্রসিদ্ধ ছিলেন। তাকে প্রায়শই হলিউডের সবচেয়ে প্রতিভাবান ও ভিন্নধর্মী তারকাদের একজন বলে অভিহিত করা হয়। তিনি পদ্ধতিগত অভিনয়ের সাথে জড়িত এবং তার অভিনীত চরিত্রগুলোর জন্য প্রায়ই পরিচালক ও সহশিল্পীদের সাথে দ্বন্দ্বে জড়িয়ে পড়তেন। তিনি "অন দ্য ওয়াটারফ্রন্ট" (১৯৫৪) চলচ্চিত্রে মার্লোন ব্র্যান্ডোর অভিনীত চরিত্রের ভাই চার্লি, "দ্য পনব্রোকার" (১৯৬৪) চলচ্চিত্রে সল নাজারম্যান, এবং "ইন দ্য হিট অব দ্য নাইট" (১৯৬৭) চলচ্চিত্রে সিডনি পোয়াটিয়ের সাথে পুলিশ প্রধান বিল গিলেস্পি চরিত্রে অভিনয় করেন। শেষোক্ত চলচ্চিত্রে অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কার লাভ করেন।
স্টাইগার ১৯২৫ সালের ১৪ই এপ্রিল নিউ ইয়র্ক অঙ্গরাজ্যের ওয়েস্টহ্যাম্পটন শহরে জন্মগ্রহণ করেন। তার পিতা ফ্রেডরিক স্টাইগার ও মাতা লরেইন (জন্মনাম: ড্রাইভার)। তারা ফরাসি, স্কটিশ ও জার্মান বংশোদ্ভূত ছিলেন। স্টাইগার তার পিতামাতার একমাত্র সন্তান। তিনি ছেলেবেলা থেকে লুথেরান ধর্মাবলম্বী হিসেবে বেড়ে ওঠেন। স্টাইগারের তার পিতার সাথে কোন যোগাযোগ ছিল না। তার পিতা ও মাতার একসাথে ভডেভিলে গান ও নাচের দলের সাথে সফর করতেন। স্টাইগারকে বলা হয়েছিল যে তার পিতা লাতিনদের মত দেখতে সুঠাম ছিলেন ও প্রতিভাবান সঙ্গীতজ্ঞ ও নৃত্যশিল্পী ছিলেন।
স্টাইগারের মঞ্চে অভিষেক হয় "কার্স ইউ, জ্যাক ডাল্টন!" (১৯৪৬) মঞ্চনাটক দিয়ে। এটি নিওয়ার্কের সিভিক রিপার্টরি থিয়েটারে মঞ্চস্থ হয়েছিল। পরের বছর তার একজন শিক্ষক ড্যানিয়েল মান তাকে ১৯৪৭ সালের অক্টোবরে এলিয়া কাজান প্রতিষ্ঠিত অ্যাক্টরস স্টুডিওতে যোগদানের আহ্বান জানান। এখানেই তিনি মার্লোন ব্র্যান্ডো, কার্ল মালডেন ও এলি ওয়ালেচদের সাথে পদ্ধতিগত অভিনয় লব্ধ করেন, যা তার কর্মজীবনে প্রভাব বিস্তার করে। ম্যাটিনি শোয়ের আদর্শ নায়কদের মত চেহারা না থাকায় তিনি মালডেন ও ওয়ালেচের মত কেন্দ্রীয় অভিনেতা হওয়ার পরিবর্তে চরিত্র অভিনেতা হিসেবে কাজ শুরু করেন। তিনি ১৯৫০ সাল পর্যন্ত মঞ্চে কাজ চালিয়ে যান। ১৯৫১ সালে প্রথম ব্রডওয়েতে তিনি প্রধান চরিত্রে কাজ করার সুযোগ পান। ক্লিফোর্ড ওডেটের নির্দেশিত "নাইট মিউজিক" নাটকে তিনি এ. এল. রসেনবার্গার চরিত্রে অভিনয় করেন। নাটকটি এএনটিএ প্লেহাউজে মঞ্চস্থ হয়। পরের বছর তিনি "সিগালস অভার সরেন্টো" নাটকে টেলিগ্রাফিস্ট চরিত্রে অভিনয় করেন। নাটকটি ১৯৫২ সালে ১১ই সেপ্টেম্বর হতে জন গোল্ডেন থিয়েটারে মঞ্চস্থ হয়।
ক্রিস কুপার
ক্রিস্টোফার ওয়ালটন কুপার (; জন্ম: ৯ জুলাই ১৯৫১) হলেন একজন মার্কিন চলচ্চিত্র অভিনেতা। তিনি ১৯৮০-এর দশকের শেষের দিকে জনপ্রিয়তা লাভ করেন। তিনি বেশ কয়েকটি মূলধারার হলিউড চলচ্চিত্রে পার্শ্ব ভূমিকায় অভিনয় করেন, তন্মধ্যে উল্লেখযোগ্য হল নাট্যধর্মী "আমেরিকান বিউটি" (১৯৯৯), নাসার প্রকৌশলীর জীবনীমূলক "অক্টোবর স্কাই" (১৯৯৯), মারপিঠধর্মী গোয়েন্দা চলচ্চিত্র "দ্য বর্ন আইডেন্টিটি" (২০০২), জীবনীমূলক ক্রীড়াধর্মী চলচ্চিত্র "সিবিস্কুট" (২০০৩), ট্রুম্যান ক্যাপোটের জীবনীমূলক চলচ্চিত্র "ক্যাপোট" (২০০৫), ভূ-রাজনৈতিক থ্রিলার "সিরিয়ানা" (২০০৫), মারপিঠধর্মী থ্রিলার "দ্য কিংডম" (২০০৭), অপরাধ নাট্যধর্মী "দ্য টাউন" (২০১০), এবং সঙ্গীতধর্মী হাস্যরসাত্মক "দ্য মাপেটস" (২০১১)। তিনি বহুল প্রশংসিত "লোনসাম ডাভ" মিনি ধারাবাহিকে শেরিফ জুলাই জনসন চরিত্রে অভিনয় করেন।
কুপার ২০০২ সালের "অ্যাডাপ্টেশন." চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। তিনি ঐতিহাসিক ও রাজনৈতিক থ্রিলারধর্মী "ব্রিচ" (২০০৭) চলচ্চিত্রে শ্রেষ্ঠাংশে অভিনয় করেন। এতে তাকে এফবিআই প্রতিনিধি ও বিশ্বাসঘাতক রবার্ট হ্যানসেন চরিত্রে দেখা যায়। তিনি ২০১২ সালে রাজনৈতিক থ্রিলারধর্মী "দ্য কোম্পানি ইউ কিপ" ছবিতে ড্যানিয়েল স্লোয়ান ও ২০১৪ সালে "দি অ্যামেজিং স্পাইডার-ম্যান ২" ছবিতে সুপারভিলেন নরমান অসবর্ন চরিত্রে অভিনয় করেন।
টাপি ওয়েন-স্মিথ
হ্যারল্ড জিওফ্রে ওয়েন টাপি ওয়েন-স্মিথ (; জন্ম: ১৮ ফেব্রুয়ারি, ১৯০৯ - মৃত্যু: ২৮ ফেব্রুয়ারি, ১৯৯০) কেপ টাউনের রন্দেবশ এলাকায় জন্মগ্রহণকারী খ্যাতিমান দক্ষিণ আফ্রিকান আন্তর্জাতিক ক্রিকেট তারকা ছিলেন। ১৯২৯ সালে দক্ষিণ আফ্রিকা ক্রিকেট দলের পক্ষে স্বল্পকালীন সময়ের জন্য অংশগ্রহণ করেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। এছাড়াও, ইংরেজ প্রথম-শ্রেণীর কাউন্টি ক্রিকেটে মিডলসেক্স, অক্সফোর্ড বিশ্ববিদ্যালয় ও মেরিলেবোন ক্রিকেট ক্লাবের পক্ষে খেলার সুযোগ হয় তাঁর। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন টাপি ওয়েন-স্মিথ।
দক্ষিণ আফ্রিকার পক্ষে ক্রিকেট খেলার পাশাপাশি ইংল্যান্ড রাগবি ইউনিয়ন দলের অধিনায়কত্ব করেছেন।
১৯২৯ সালে দক্ষিণ আফ্রিকার সদস্যরূপে ৫ টেস্টে অংশগ্রহণের সুযোগ হয় তাঁর। সবগুলোই সফরকারী ইংল্যান্ড দলের বিপক্ষে ছিল। ১৫ জুন, ১৯২৯ তারিখে ইংল্যান্ডের বিপক্ষে টেস্ট অভিষেক ঘটে টাপি ওয়েন-স্মিথের।
১৯৩০ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি।
১৯৩৪ থেকে ১৯৩৭ সময়কালে ১০বার ইংল্যান্ডের পক্ষে রাগবি ইউনিয়নে অংশ নেন। তন্মধ্যে, ১৯৩৭ সালে অনুষ্ঠিত হোম নেশন্স চ্যাম্পিয়নশীপে দলের অধিনায়কত্ব করেন। ফলে, ইংল্যান্ডের পক্ষে তিন খেলায় নেতৃত্ব দিয়েছেন টাপি ওয়েন-স্মিথ। ফুল ব্যাক এলাকায় চমকপ্রদভাবে আক্রমণ পরিচালনা করতেন। এছাড়াও, ইংল্যান্ডে বিশ্ববিদ্যালয়ে থাকাকালীন মুষ্টিযুদ্ধ ও অ্যাথলেটিক্সে অংশ নিয়ে পদক পেয়েছেন।
রোডস বৃত্তি নিয়ে অক্সফোর্ডের মাগদালেন কলেজে চিকিৎসাশাস্ত্র অধ্যয়ন করেন ওয়েন-স্মিথ। এরপর সেন্ট মেরি হসপিটাল মেডিক্যাল স্কুলে চিকিৎসক হিসেবে কাজ করেন। অক্সফোর্ডে অবস্থানকালে রাগবি ও ক্রিকেট খেলা চালিয়ে যেতে থাকেন।
ডিগ্রি লাভের পর জন্মভূমি দক্ষিণ আফ্রিকায় ফিরে যান। সেখানে দীর্ঘদিন বিশেষ করে নিজ এলাকা রন্দেবশে চিকিৎসা কর্ম চালিয়ে যান।
রন্দেবশ এলাকায় অবস্থিত ডিওসেসান কলেজে অধ্যয়ন করেন। এরপর কেপটাউন বিশ্ববিদ্যালয়ে ভর্তি হন। সর্ব-ক্রীড়ায় পারদর্শীতা দেখিয়েছেন টাপি ওয়েন-স্মিথ। বিদ্যালয় ও বিশ্ববিদ্যালয়ের পর্যায়ের ক্রিকেট ও রাগবি খেলায় অংশগ্রহণ করেন। এছাড়াও অন্যান্য ক্রীড়াতেও অংশগ্রহণ ছিল তাঁর।
ব্যক্তিগত জীবনে বিবাহিত টাপি ওয়েন-স্মিথের সংসারে মাইকেল ওয়েন-স্মিথ নামীয় পুত্রসন্তান দক্ষিণ আফ্রিকার বিশিষ্ট সাংবাদিক। তিনি ২০০৭ থেকে ২০১০ সাল পর্যন্ত ক্রিকেট সাউথ আফ্রিকার গণমাধ্যম ব্যবস্থাপক হিসেবে কাজ করেছেন।
২৮ ফেব্রুয়ারি, ১৯৯০ তারিখে ৮১ বছর বয়সে কেপ প্রদেশের রোজব্যাংক এলাকায় টাপি ওয়েন-স্মিথের দেহাবসান ঘটে।
বেগম (নাম)
বেগম হল একটি নারী উপাধি যা মির্জা পরিবারের মেয়েরা বংশানুক্রমে ব্যবহার করে। এছাড়া এটি বেগের স্ত্রী বা কন্যার প্রদত্ত নাম বা প্রথম নাম এবং উপাধি বা শেষ নাম হিসেবে ব্যবহৃত হয়।
মীর মোস্তাক আহমেদ রবি
মীর মোস্তাক আহমেদ রবি (জন্ম: ২১ জানুয়ারি, ১৯৫৪) বাংলাদেশের সাতক্ষীরা-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
মোস্তাক আহমেদ রবির পৈতৃক বাড়ি সাতক্ষীরা জেলার সাতক্ষীরা সদর উপজেলার মুনজিতপুর গ্রামে।
পেশার ব্যবসায়ী মোস্তাক আহমেদ রবি রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
আ. ফ. ম. রুহুল হক
ডা. আ. ফ. ম. রুহুল হক (জন্ম: ১১ ফেব্রুয়ারি, ১৯৪৪) বাংলাদেশের সাতক্ষীরা-৩ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
রুহুল হকের পৈতৃক বাড়ি সাতক্ষীরা জেলার কালীগঞ্জ উপজেলার পশ্চিম নলতা গ্রামে। তিনি চিকিৎসায় এফআরসিএস ডিগ্রি অর্জন করেছেন।
পেশার চিকিৎসক রুহুল হক রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন।
এস. এম. জগলুল হায়দার
এস. এম জগলুল হায়দার (জন্ম: ২৯ জুলাই, ১৯৬৩) বাংলাদেশের সাতক্ষীরা-৪ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
জগলুল হায়দারের পৈতৃক বাড়ি সাতক্ষীরা জেলার শ্যামনগর উপজেলার নকিপুর গ্রামে। তিনি স্নাতক ডিগ্রি অর্জন করেছেন।
পেশার ব্যবসায়ী জগলুল হায়দার রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
ধীরেন্দ্র দেবনাথ শম্ভু
ধীরেন্দ্র চন্দ্র দেবনাথ শম্ভু (জন্ম: ১৪ ডিসেম্বর, ১৯৪৮) তবে ধীরেন্দ্র দেবনাথ শম্ভু নামেই বেশি পরিচিত, বাংলাদেশের বরগুনা-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হন।
ধীরেন্দ্র দেবনাথ শমভুর পৈতৃক বাড়ি বরগুনা জেলার বরগুনা সদর উপজেলার গভ: হাইস্কুল সড়ক এলাকায়। তিনি আইন বিষয়ে স্নাতকোত্তর ডিগ্রি অর্জন করেন।
পেশার আইনজীবী ধীরেন্দ্র দেবনাথ রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন।
বাংলা (মদ)
বাংলা মদ হল একটি পানীয়, যা স্টার্চ থেকে তৈরি এবং পশ্চিমবঙ্গে বিক্রি হয়। এই পানীয় বিক্রি করার জন্য সরকারি অনুমোদিত দোকান (লাইসেন্সধারী কাউন্টার) আছে। এটি একটি বিশুদ্ধ দেশীয় মদ। উল্লেখযোগ্য বাংলা মদের নাম হল উড়ান, ক্যাপ্টেন, পিনকন বাংলা নম্বর ওয়ান, টারজান, দাদা, ওয়ান্ডার ইত্যাদি।
জোয়ার, বাজরা, গম এর মতো শস্যদানা থেকে বাংলা মদ তৈরি করা হয়।
২০১৫ সালের সরকারি তথ্য অনুযায়ী, পশ্চিমবঙ্গ রাজ্যে ৪৮% বাজার এখনও আইএমএফএল-এর দখলে। ৩৯% দেশি মদের কব্জায়। ১১% বিয়ার ও বাকি ২% ওয়াইন ও অন্যান্য সুরার দখলে। কিন্তু বাজারে দেশি মদের দখল যে ভাবে বাড়ছে, তাতে এই হিসেব অন্যরকম হওয়ার দিকে হাঁটছে বলে অনেকের ধারণা।
২০১৫ সালে হুইস্কি, ভদকা, জিন, রাম-এর মতো ভারতে তৈরি বিদেশি মদের (ইন্ডিয়া মেড ফরেন লিকার বা আইএমএফএল) বিক্রি যেখানে ১৭ শতাংশ কমেছে, সেখানে দেশি বা বাংলা মদের বিক্রি বেড়েছে ২০ শতাংশ। দেখা যাচ্ছে, পশ্চিমবঙ্গ রাজ্যের আবগারি রাজস্বের সিংহভাগই আসছে তুলনায় সস্তার বাংলা মদ থেকে। ২০১৪-’১৫ অর্থবর্ষে সেই অঙ্ক ছুঁয়েছে ৩,৬০০ কোটি টাকা।
ইয়েরেভানের ক্রীড়া স্থানগুলির তালিকা
ইয়েরেভান, আর্মেনিয়ার রাজধানী এবং বৃহত্তম শহর, প্রজাতন্ত্রের অধিকাংশ ক্রীড়া স্থানগুলি এখানে অবস্থিত।
ইয়েরেভানে অনেক স্টেডিয়াম রয়েছে, যা নিয়মিত আর্মেনিয়ার প্রিমিয়ার লিগ এবং আর্মেনিয়ার প্রথম লীগ ম্যাচগুলির আয়োজন করে থাকে:
বর্তমানে, ইয়েরেভানে ৪ টি ফুটবল প্রশিক্ষণ কেন্দ্র / অ্যাকাডেমি রয়েছে:
সবচেয়ে বেশি গ্র্যান্ড স্ল্যাম (একক) জয়ী দেশের তালিকা
গ্র্যান্ড স্ল্যাম হচ্ছে টেনিসের সবচেয়ে সম্মানজনক টুর্নামেন্ট। যুক্তরাষ্ট্রের খেলোয়াড়েরা সবচেয়ে বেশি ৩২৫ বার গ্র্যান্ড স্ল্যাম (একক) জিতেছে। অন্যদিকে, গ্র্যান্ড স্ল্যাম (একক) জয়ী সর্বাধিক খেলোয়াড়ও (৮৩) যুক্তরাষ্ট্রের। নিচে সবচেয়ে বেশি গ্র্যান্ড স্ল্যাম (একক) জয়ী দেশগুলোর তালিকা ক্রমানিসারে দেওয়া হলঃ
সবচেয়ে বেশি গ্র্যান্ড স্ল্যাম জয়ী দেশের তালিকা
গ্র্যান্ড স্ল্যাম হচ্ছে টেনিসের সবচেয়ে সম্মানজনক টুর্নামেন্ট। উনুক্ত যুগে যুক্তরাষ্ট্রের খেলোয়াড়েরা সবচেয়ে বেশি ৪৬১ বার গ্র্যান্ড স্ল্যাম (একক, দ্বৈত ও মিশ্র দ্বৈত) জিতেছে। অন্যদিকে, গ্র্যান্ড স্ল্যাম (একক, দ্বৈত ও মিশ্র দ্বৈত) জয়ী সর্বাধিক খেলোয়াড়ও (৮৩) যুক্তরাষ্ট্রের। নিচে সবচেয়ে বেশি গ্র্যান্ড স্ল্যাম (একক) জয়ী দেশগুলোর তালিকা ক্রমানিসারে দেওয়া হলঃ
বেলা চাও
বেলা চাও হচ্ছে একটি ইতালীয় লোক সঙ্গীত, এবং পরবর্তীতে এটি ফ্যাসিবাদবিরোধী সংগ্রামে ব্যাবহার করা হয়। ১৯৪৩ এবং ১৯৪৫ সালে ইতালীর গৃহযুদ্ধের সময় ইতালীর পক্ষবাদীরা গানটি ব্যাবহার করে "ফ্যাসিবাদী ইতালীয় সামাজিক প্রজাতন্ত্র" এবং "জার্মান নাজিদের" বিরুদ্ধে তাদের সংগ্রামের সময়। এটি সারাবিশ্বে ফ্যাসিবাদদের বিরুদ্ধে স্বাধীনতা এবং প্রতিরোধের সঙ্গীত হিসাবে ব্যাবহার করা হয়। সংগীতটির উৎস বেশ পুরনো তবে পরবর্তীতে ১৯ শতকে ধানক্ষেতের কাজ করা মহিলা এটি গান খারাপ কর্মস্থানের বিরুদ্ধে বিক্ষোভের মধ্যে উত্তর ইতালিতে ।
"“বেলা চাও”" মূলত গান ধানক্ষেতের কাজ করা শ্রমিকরা বিশেষ করে ইতালীর প ভ্যালিতে ১৯ শতকের শেষের দিকে এবং ২০ শতকের শুরুতে ভিন্ন কথা দ্বারা। সে সময় ধানক্ষেতে কাজ ইতালীর উত্তরাঞ্চলে ছড়িয়ে ছিল। এই কাজের মধ্যে ছিল ধানক্ষেতে আগাছা নির্মূল করা যেটি ধান গাছকে উঠতে বাঁধা প্রদান করত। এটি প্রতিবছর এপ্রিলের শেষের দিক থেকে জুনের শুরুর দিকে হত। কাজটি দুই ধাপে হত একটি হচ্ছে "ধান রোপণ" এবং অন্যটি "আগাছা নির্মূল"। এটি অত্যন্ত কষ্টকর একটি কাজ ছিল যেটি মূলত মহিলারা করত যাদেরকে "মন্ডিনা" বলা হত, এবং এটি সবচেয়ে দরিদ্র শ্রেণী ছিল। শ্রমিকরা তাদের কর্মদিনগুলো কাটাত খালি পায়ে পানির মধ্যে তাদের পিট বাকা করে কয়েক ঘন্টা। এই পাশবিক কর্মস্থল, দীর্ঘক্ষণ কাজ এবং সল্প বেতন তাদেরকে অসন্তোষ করে তুলে এবং একসময় সেটার বিরুদ্ধে বিদ্রোহ ও বিক্ষোভ ঘোষণা করে। কিন্তু এই সংগ্রাম আরো খারাপ অবস্থায় যায় যখন কিছু লোক সামান্য বেতনের জন্যও কাজ করতে থাকে। "বেলা চাও" ছাড়া মন্ডিনা মহিলারা আরো কিছু গাইত যার মধ্যে ছিল "সিসারর পাদরুন দাঁ লি বেলি ব্রাগি বিয়ান্সি" এবং "সে অত্তো অরে ভি সেম্ব্রিয়ান পচ"।
বেলা চাও এর মত অন্যান্য যে সংস্করণগুলো পাওয়া যায় তার মধ্যে "আল্লা মাত্তানি আপেনা আজতা" অন্যতম যেটি ১৯ শতকের শেষের দিকে সুর করা হয়। সবচেয়ে পুরাতন যে সংস্করণ পাওয়া যায় সেটি হচ্ছে ১৯০৬ এর যেটি ইতালির পিডমন্টের ভার্সেল্লি থেকে আসে।
বেলা চাও পুনরূজ্জীবিত হয় ১৯৪৩ এবং ১৯৪৫ সালে ফ্যাসিবাদ বিরোধী আন্দোলনে ভিন্ন ভিন্ন কথায়। এর গীতিকার অজানা।
এর সুর "রন্ডো বেথউবেন" এর "সোনাথা প্যাথেটিক" এর ৩য় ক্রমিকের মতই। ইতালীয় লোকশিল্পী "গিয়ভনা দাফফিনি" ১৯৬২ সালে এই সংস্করণটি রেকর্ড করেন। এটি একটি ৪/৪ বার সঙ্গীত।\relative c' {
\addlyrics {সবচেয়ে জনপ্রিয় রেকর্ডিং গুলোর মধ্যে একটি হচ্ছে ইতালীয় লোক সঙ্গীত শিল্পী গিয়ভানা ডাফফিনির সংস্করণ, যিনি মন্ডিয়ানা এবং পার্তেসীয় উভয় সংস্করণ রেকর্ড করে ছিলেন। যেটি তার এ্যালবাম আমোর মিও নন পিয়াংরে তে আসে ১৯৭৫ সালে। এছাড়াও অসংখ্য শিল্পী গানটি রেকর্ড করেন।
দুর্গাপুর উপজেলা
দুর্গাপুর উপজেলা নামে বাংলাদেশে দুইটি উপজেলা রয়েছে।
দুর্গাপুর উপজেলা দ্বারা বুঝানো যেতে পারে:
দৌলতপুর উপজেলা
দৌলতপুর উপজেলা নামে বাংলাদেশে দুইটি উপজেলা রয়েছে।
দৌলতপুর উপজেলা দ্বারা বুঝানো যেতে পারে:
নবাবগঞ্জ উপজেলা
নবাবগঞ্জ উপজেলা নামে বাংলাদেশে দুইটি উপজেলা রয়েছে।
নবাবগঞ্জ উপজেলা দ্বারা বুঝানো যেতে পারে:
ফুলবাড়ী উপজেলা
ফুলবাড়ী উপজেলা নামে বাংলাদেশে দুইটি উপজেলা রয়েছে।
ফুলবাড়ী উপজেলা দ্বারা বুঝানো যেতে পারে:
উপযোগবাদ
ইউটিলিটারিয়ানিসম বা উপযোগবাদ নীতি শাস্ত্রের একটি তত্ত যা মূলত উপযোগ বা লাভ বা ব্যবহারের উপর ভিত্তি করে প্রতিষ্ঠিত। জেরেমী বেন্থাম এই তত্তের জনক, যিনি একে এভাবে ব্যাখ্যা করেছেন
কোন ক্রিয়ার মাধ্যমে পরিতোষ/আনন্দ - সেই ক্রিয়ার জন্য কারো পীড়া = উপযোগবাদ
অনেকেই এই তত্তকে ডেমোস্থেনাস-এর অনুবর্তনবাদ বা কন্সিকোয়েন্সিয়ালিসম এর একটি রূপ হিসেবে বাখ্যা করে থাকেন। সর্বোচ্চ সুখ বা "ম্যাক্সিমাম হ্যাপিনেস" হল এই তত্তের সারমর্ম। ১৭৮৯ সালে বেন্থাম তার An Introduction to the Principles of Morals and Legislation গ্রন্থে এই তত্তের কথা উল্লেখ করেন যা পরবর্তীতে জন স্টুয়ার্ট মিল এর বিশদ ব্যাখ্যার মাধ্যমে জনপ্রিয় করে তোলেন।
ভূষণছড়া ইউনিয়ন
ভূষণছড়া বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।
ভূষণছড়া ইউনিয়নের আয়তন ৪৯,২৮০ একর (১৯৯.৪৩ বর্গ কিলোমিটার)। এটি বরকল উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী ভূষণছড়া ইউনিয়নের লোকসংখ্যা ১৬,০০০ জন। এর মধ্যে পুরুষ ৮,৯৫৭ জন এবং মহিলা ৭,০৪৩ জন।
বরকল উপজেলার পূর্বাংশে ভূষণছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩৬ কিলোমিটার। এ ইউনিয়নের উত্তরে বড় হরিণা ইউনিয়ন, পশ্চিমে বরকল ইউনিয়ন, দক্ষিণ-পূর্বে আইমাছড়া ইউনিয়ন এবং উত্তর-পূর্বে কর্ণফুলি নদী ও ভারতের মিজোরাম প্রদেশ অবস্থিত।
ভূষণছড়া ইউনিয়ন বরকল উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "১৪৮নং ভূষণছড়া", "১৪৯নং গুইছড়ি", "১৫২নং গোরস্থান", "১৫৭নং ছোট হরিণা" এবং "১৫৮নং মাউদং" এ ৫টি মৌজায় বিভক্ত।
ভূষণছড়া ইউনিয়নের স্বাক্ষরতার হার ৩২.৫০%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা, ৪টি নিম্ন মাধ্যমিক বিদ্যালয় ও ২৩টি প্রাথমিক বিদ্যালয় রয়েছে।ভারত সীমান্তবর্তী ভূষণছড়া ইউনিয়নে যোগাযোগের একমাত্র মাধ্যম নৌপথ।
ভূষণছড়া ইউনিয়নের মধ্য দিয়ে এবং ভারত সীমান্ত রেখা বরাবর প্রবাহিত হচ্ছে কর্ণফুলি নদী।
ভূষণছড়া ইউনিয়নের প্রধান ৩টি হাট-বাজার হল ভূষণছড়া বাজার, ছোট হরিণা বাজার এবং ঠেগামুখ বাজার।
ত্রয়ী (সঙ্গীত)
ত্রয়ী বা "কর্ড" হল পাশ্চাত্য সঙ্গীতের একটি অপরিহার্য অংশ, যা সাধারণত ৩ বা ততোধিক, তবে অন্তত ২ টি সরগম বা নোট এর সমন্বয়ে বাজানো হয়ে থাকে। ভারতীয় শাস্ত্রীয় সঙ্গীতে এর তেমন ব্যাবহার পাওয়া না গেলেও সিতার, সারোদ সহ নানা তার-কেন্দ্রিক বাদ্যযন্ত্রে এর ব্যাবহার লক্ষ্য করা যায়। রাগ বা মোড এর উপর ভিত্তি করে ১২ টি নোট বা সরগম-এর মধ্যে সমন্বয় ঘটিয়ে তা বাজানো হয়ে থাকে। ত্রয়ী বা কর্ডের মধ্যে অজস্র সমন্বয় রয়েছে তবে এদের মধ্যে উল্লেখযোগ্য হল মেজর, মাইনর, সাস্পেন্ডেড ২/৪, সেভেন্থ, মেজর সেভেন্থ, মাইনর সেভেন্থ, মেজর নাইন্থ, মাইনর নাইন্থ, ডিমিনিশ্‌ড, হাফ ডিমিনিশ্‌ড, অগ্মেন্টেড ইত্যাদি।
ইয়াংজু বিশ্ববিদ্যালয়
ইয়াংজু বিশ্ববিদ্যালয় (YZU; ) হচ্ছে চীনের চিয়াংসু প্রদেশের ইয়াংজুতে অবস্থিত একটি বিশ্ববিদ্যালয়। ১৯৯২ সালে ছয়টি স্থানীয় কলেজকে অন্তর্ভুক্তিকরণের মাধ্যমে উক্ত বিশ্ববিদ্যালয়টি চালু করা হয়। এই প্রতিষ্ঠানে স্নাতক ও স্নাতকোত্তরে কার্যক্রম পাঠদান করা হয়।
চিয়াংসুর প্রাদেশিক সরকার ১৯৮৮ সালে চিয়াংসু এগ্রিকালচার কলেজ (), ইয়াংজু টিচার্স কলেজ (), ইয়াংজু ইনস্টিটিউট অব টেকনোলোজি (), ইয়াংজু মেডিক্যাল কলেজ (), চিয়াংসু ওয়াটার কনজারভেন্সি কলেজ () এবং চিয়াংসু কমার্স কলেজ () কে একত্রীকরণের মাধ্যমে একটি নতুন বিশ্ববিদ্যালয় করার সিদ্ধান্ত নেয়। ১৯৯২ সালে এটি বাস্তবায়িত হয়।
ইয়াংজু বিশ্ববিদ্যালয় ২৪টি স্কুলের মাধ্যমে ৯২টি স্নাতক প্রোগ্রাম প্রদান করে থাকে:
পান্থুমাই ঝর্ণা
পান্থমাই ঝর্ণা ভারতের
মেঘালয় রাজ্যে অবস্থিত।ঝর্নাটি বড়হিল ঝর্ণা নামে পরিচিত
ঢাকা শিশু পার্ক
ঢাকা শহরের প্রাণকেন্দ্র শাহবাগে অবস্থিত শাহবাগ শিশু পার্কটি শহীদ জিয়া শিশুপার্ক বা ঢাকা শিশুপার্ক হিসেবেও পরিচিত। ১৯৭৯ সালে ‘শহীদ জিয়া শিশুপার্ক’ হিসেবে প্রতিষ্ঠিত হয়। শিশুদের বিনোদনের জন্য পাবলিক সেক্টরে প্রতিষ্ঠিত দেশের প্রথম এই শিশুপার্কটি ১৯৮৩ সাল থেকে বিনোদনকেন্দ্র হিসেবে যাত্রা শুরু করে।
সরকারি প্রতিষ্ঠান বাংলাদেশ পর্যটন কর্পোরেশনের উদ্যোগে ১৫ একর জায়গার ওপর গড়ে উঠা এ পার্ক তত্ত্বাবধানের দায়িত্ব পালন করছে স্থানীয় সরকার মন্ত্রণালয়ের আওতাধীন ঢাকা সিটি কর্পোরেশন। শিশু পার্কটিতে ১২ টি রাইড রয়েছে। যেখানে একটি খেলনা ট্রেন, একটি গোলাকার মেরি গো রাউন্ড রাইড ও একাধিক হুইল রাইড রয়েছে। ১৯৯২ সালে এ পার্কে বাংলাদেশ বিমান বাহিনীর পক্ষ থেকে সৌজন্য হিসেবে একটি জেট বিমান দেয়া হয়।
প্রতি রাইড ৮ টাকা হারে ৬টি রাইড ব্যবহার করতে দেয়া হয়। প্রতি শুক্রবার পার্কটি ২.৩০-৭.৩০ টা পর্যন্ত চালু থাকে। রবিবার ছাড়া শনিবার থেকে বৃহস্পতিবার ২.০০- ৭.০০ টা পর্যন্ত রাইডগুলো চালু থাকে। ঢাকার এই শিশুপার্কে প্রতিদিন ছয় হাজারের অধিক মানুষ এসে থাকে। আর ইদুল ফিতর ও ইদুল আজহার মত আনন্দঘন সময়ে তা কয়েকগুন বেড়ে যায়।
ইংলিশ বাজার বিধানসভা কেন্দ্র
ইংলিশ বাজার (বিধানসভা কেন্দ্র) ভারতীয় রাজ্য পশ্চিমবঙ্গের মালদা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৫১ নং ইংলিশ বাজার বিধানসভা কেন্দ্রটি ইংলিশ বাজার পৌরসভা এবং অমৃতি, বিনোদপুর গ্রাম পঞ্চায়েত যদুপুর-১, যদুপুর-২, কাজিগ্রাম, কতয়ালি এবং মাহাদিপুর গ্রাম পঞ্চায়েত গুলি ইংলিশ বাজার সমষ্টি উন্নয়ন ব্লক এর অন্তর্গত।
ইংলিশ বাজার বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত। এটি পূর্বে মালদা লোকসভা কেন্দ্রের অন্তর্গত ছিল।
২০১৩ সালের উপ-নির্বাচন, কংগ্রেস বিধায়ক কৃষ্ণেন্দু নারায়ণ চৌধুরীকে তৃণমূল কংগ্রেসের সুইচ-ওভারের প্রয়োজন ছিল।
২০১১ সালের নির্বাচনে, কংগ্রেসের কৃষ্ণেন্দু নারায়ণ চৌধুরী তার নিকটতম প্রতিদ্বন্দ্বী সিপিআই (এম) এর সমরানন্দ রায়কে পরাজিত করেন।
২০০৬ সালে রাজ্য বিধানসভা নির্বাচনে, কংগ্রেসের কৃষ্ণেন্দু নারায়ণ চৌধুরী ইংরেজবাজার কেন্দ্র থেকে জয়লাভ করেন, তার নিকটতম প্রতিদ্বন্দ্বী সিপিআই (এম) এর সমর রায়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর সমর রায় কংগ্রেসের গৌতম চক্রবর্তীকে পরাজিত করেন। ১৯৯৬ সালে কংগ্রেসের গৌতম চক্রবর্তী সিপিআই (এম) -এর অশোক ভট্টাচার্যকে পরাজিত করেন। ১৯৯১ সালে সিপিআই (এম) -এর প্রভাত আচার্য কংগ্রেসের প্রদীপ করকে পরাজিত করেন। ১৯৮৭ সালে সিপিআই (এম) -এর শৈলেন সরকার কংগ্রেসের অশোক কুণ্ডু, ১৯৮২ সালে কংগ্রেসের স্বপন মিত্র এবং জনতা পার্টির হরি প্রসন্ন মিত্রকে ১৯৭৭ সালে পরাজিত করেন।
১৯৭২, ১৯৭১ এবং ১৯৬৯ সালে সিপিআই এর বিমল কান্তি দাস জয়ী হন। ১৯৬৭, ১৯৬২ এবং ১৯৫৭ সালে কংগ্রেসের শান্তি গোপাল সেন জয়ী হন। এর আগে ইংলিশ বাজার কেন্দ্রটি বিদ্যমান ছিল না।
সোভেরেইগন মাস্ক
সোভেরেইগন মাস্ক কন্টেইনার জাহাজ, যা মাস্ক লাইনের দ্রুতগামী জাহাজগুলির একটি। কন্টেইনার জাহাজ এপি মোলার মাস্ক ডেনমার্ক দ্বারা পরিচালিত এবং এটি ১৯৯৭ সালে ওডেন্স স্টীল শিপইয়ার্ডে নির্মিত হয়েছিল। একটি ক্র্যাঙ্কেকস বিস্ফোরণ ফলে এই জাহাজটি আলোচনায় আসে। ২০০০ সালের ২০ জানুয়ারী, হংকং  থেকে লং বিচের যাত্রা শুরু করে এবং যাত্রা পথে একটি তেল শনাক্তকারী ধ্বনি ধ্বনিত (এলার্ম) হয়। জাহাজে কর্মরত ইঞ্জিনিয়ারাতদন্ত করার জন্য ইঞ্জিন রুমে প্রবেশ করে। অল্প কিছুসময় পরে, প্রধান ইঞ্জিন দ্বারা বহনকারী তাপ সৃষ্ট একটি ক্র্যাঙ্ক কেস বিস্ফোরণ ঘটায়, যা প্রকৌশলীদের গুরুতর আঘাত করে (যারা পুনরুদ্ধারের কয়েক মাসের প্রয়োজন)। মেরামত করার জন্য জাহাজটিকে জাপানের কোবে শহরে নিয়ে যাওয়া হয়ে ছিল। সোভেরেইগন মাস্ক জাহাজের প্রধান ইঞ্জিনের সমস্যা ঠিক করা হয় এবং এই ঘটনা সত্ত্বেও ২০০০ সালে নির্মিত জাহাজটি মাস্ক লাইনের সবচেয়ে পরিবেশবান্ধব এবং সবচেয়ে লাভজনক জাহাজ। 
সোভেরেইগন মাস্ক নির্মিত হয়েছে ১৯৯৭ সালে ওডেন্স স্টীল শিপইয়ার্ড এবং এটি সেই সময়ে বিশ্বের বিশ্বের বৃহত্তম ধারক জাহাজ ছিল। কন্টেইনার জাহাজটি সর্বমোট ৩৪৭.০ মিটার (১,১৩৮.৫ ফুট) লম্বা, ৪৪ মিটার (১৪৪ ফুট) চওড়া এবং ২১.০০ মিটার (৬৮.৯০ ফুট) গভীরতার সাথে মাস্ক লাইন জাহাজগুলির মধ্যে একটি। সম্পূর্ণরূপে লোড হওয়ার সময় জাহাজের খসড়া ১৪.৫ মিটার (৪৮ ফুট) পর্যন্ত পৌঁছাতে পারে। কন্টেইনার জাহাজের ডেথওয়েট ১,০৪,৬৯০ মেট্রিক টন, ৯১,৫৬০ মোট গ্রস টনগেজ (স্থূল কোন জাহাজে কি পরিমাণ মাল বইবার ক্ষমতা আছে) এবং ৮,১৬০ টিইইউ এর ধারন ক্ষমতা রয়েছে। প্রধান ইঞ্জিন এমএএন বি অ্যান্ড ডব্লিউ ১২কে৯০ -এর ৫৬,০০০ কিলোওয়াট ক্ষমতার বিদ্যুৎ উৎপাদক, যা প্রোপ্লিশন সিস্টেমের মাধ্যমে প্রোপেলরকে স্থানান্তরিত করে এবং ২৪.৭ নট (৪৫.৭ কিলোমিটার / ঘণ্টা ২৮.৪ mph) এর জাহাজের সর্বোচ্চ গতি প্রদান করে। জাহাজের জ্বালানী খরচ কম থাকে এবং কম CO2 নির্গমন করে, কারণ জাহাজটি নিরাপত্তার জন্য আইএমও'র সাম্প্রতিক প্রয়োজনীয়তা অনুযায়ী ডিজাইন করা হয়েছে।
রূপসী বিমানবন্দর
রূপসী বিমানবন্দর (আইএটিএ: রুপ, আইসিএও: ভেরু) ভারতের আসাম রাজ্যের ধুবড়ী শহর থেকে প্রায় ১৫ কিমি (৮.১ মাইল) দূরে অবস্থিত। ১৯৮০-এর দশক থেকে বিমানবন্দরটি বন্ধ হয়ে গেছে। ভারতীয় বিমান সংস্থার (এএআই) এবং ভারতীয় বিমান বাহিনী (আইএএফ) এয়ারফিল্ডকে পুনরুজ্জীবিত করার জন্য কাজ শুরু করেছে। বিমানবন্দরে বেসামরিক উরান শুরু হবে সরকারের আঞ্চলিক যোগাযোগের প্রকল্পের অধীনে।
দ্বিতীয় বিশ্বযুদ্ধের সময় ব্রিটিশ বাহিনী কর্তৃক অস্ত্রশস্ত্র, জনশক্তি ও গোলাবারুদ সরবরাহের জন্য রূপালী এয়ারফিল্ড নির্মিত হয়েছিল। এটি চীন বার্মা ভারত থিয়েটার মার্কিন যুক্তরাষ্ট্রের সেনাবাহিনীর অন্তর্গত এয়ার ফোর্সের দশম বিমান বাহিনীর দ্বারা ব্যবহৃত হয়। আঞ্চলিক বিমানসংস্থা বায়ুদুত ১৯৮০-এর দশকে বিমানবন্দর থেকে উড়ান পরিষেবা চালায় কিন্তু পরিষেবাগুলি প্রত্যাহার করে নেয় এবং ১৯৮৪ সালে বিমানবন্দরটি বন্ধ করে দেওয়া হয়, যার ফলে রাজ্য সরকার ও কেন্দ্রের বেসামরিক বিমান চলাচল এবং উত্তর পূর্ব পরিষদ (এনইসি)-এর সাথে যুগ্ম উদ্যোগের বিমানবন্দরকে পুনরুজ্জীবিত করতে প্রচেষ্টা করে, কিন্তু তা অসফল হয়।
বিমানবন্দরটি সমুদ্র পৃষ্ঠ থেকে ১৩১ ফুট (৪০ মিটার) উঁচুতে ৫৫৭ একর (১৮১ হেক্টর) এলাকা জুড়ে গড়ে উঠেছে। এটি একটি প্রশস্ত রানওয়ে যা ০৫/২৩ ভিত্তিতে ৬,০০০ ফুট × ১৫০ ফুট (১,৮২৯ মি × ৪৬ মি) পরিমাপের।
এটিআর ৭২ ধরনের বিমান পরিচালনার জন্য বিমানবন্দরটিকে উপযুক্ত করার জন্য আনুমানিক ৭০ কোটি টাকা খরচ হবে, যার মধ্যে ৩,৫০০ বর্গমিটার টার্মিনাল ভবন রয়েছে। এএআই এবং আইএএফ যৌথভাবে বেসামরিক এবং সামরিক অপারেশন উভয় জন্য বিমানবন্দরের উন্নয়ন ঘটানো হবে। আইএএফ যোদ্ধ বিমানেরপরিচালনা করার জন্য রানওয়েটিকে সম্প্রসারণ করে ১০,০০০ ফুট করার সম্ভাব্যতার মূল্যায়ন করছে।
কোটা বিমানবন্দর
কোটা বিমানবন্দর ভারতের রাজস্থান রাজ্যের কোটা অবস্থিত একটি অন্তর্দেশীয় বিমানবন্দর।
১৫২ একর জায়গায় ছড়িয়ে থাকা, কোটা বিমানবন্দর মূলত কোটা রাজ্যের রাজ পরিবার কর্তৃক নির্মিত হয়েছিল এবং ১৯৫১ সালে কেন্দ্র সরকার কর্তৃক অধিগ্রহণ করা হয়। মূলত ইন্ডিয়ান এয়ারলাইনস ডাকোটা বিমান এবং পরে বায়ুদুত ও জ্যকসন এয়ারলাইন্স কর্তৃক উড়ান চালানো হয়েছিল, বড় শিল্প কারখান বন্ধন এবং কোটা শহর রেল জংশনে পরিণত হলে বিমানসংস্থাগুলির চাহিদা কমে যাওয়ার কারণে বিমানসংস্থা তাদের উড়ান পরিষেবা বন্ধ করে দেয়। 
১৯৯৭ সাল থেকে, এই বিমানবন্দর থেকে কোন নির্ধারিত উড়ান চলাচল করেনি, যদিও মুম্বাই ও দিল্লিতে এয়ার ইন্ডিয়া যাত্রা শুরু করার জন্য কথা হয়েছিল। কোটা যাওয়ার জন্য শেষ বিমানটি ছিল বায়ুদুত। ২০০৫ সালে, এটি প্রতিবেদন ছিল যে বিমানবন্দর রক্ষণাবেক্ষণে ভারতীয় বিমানবন্দর কর্তৃপক্ষ, বার্ষিক ব্যয় করে ৬.৩ মিলিয়ন টাকা, অথচ আয় হল ৬,০০,০০০ টাকা এবং বিমানবন্দরের ছয় একর সম্পত্তি বস্তি দ্বারা দখল করা হয়েছে।
ইনভেস্টমেন্ট কর্পোরেশন অব বাংলাদেশ
ইনভেস্টমেন্ট কর্পোরেশন অব বাংলাদেশ (বাংলায় বাংলাদেশ বিনিয়োগ সংস্থা, সংক্ষেপে আইসিবি) হল গণপ্রজাতন্ত্রী বাংলাদেশ সরকারের সরকারি মালিকানাধীন বিনিয়োগ কোম্পানি, যা রাষ্ট্রপতির অধ্যাদেশ ১৯৭৬ (১৯৭৬ সালের ৪০ নং অধ্যাদেশ)-এর অধীনে ১ অক্টোবর ১৯৭৬ সালে প্রতিষ্ঠিত। এটি একাধারে একটি বিনিয়োগ ও মার্চেন্ট ব্যাংক। আইসিবি বাংলাদেশের শেয়ার মার্কেটে সবচেয়ে বড় বিনিয়োগকারী। দেশের কোম্পানি সমূহের মূলধনের ঘাটতি পুরনো আইসিবি সহায়তা প্রদান করে। আইসিবির ২৭% শতাংশ শেয়ার সরকারের এবং বাকি ৭৩ শতাংশ শেয়ার বিভিন্ন ব্যাংক ও বীমা কোম্পানির। এটি ঢাকা ও চট্টগ্রাম স্টক মার্কেটে তালিকাভুক্ত।
চুয়াটেল এজিওফর
চুয়াটেল উমিডি এজিওফর সিবিই (; জন্ম: ১০ জুলাই ১৯৭৭) হলেন একজন ব্রিটিশ অভিনেতা। তিনি ১৯৯৫ সালে ন্যাশনাল ইয়থ থিয়েটারে ভর্তি হন এবং পরে লন্ডন একাডেমি অব মিউজিক অ্যান্ড ড্রামাটিক আর্টে পড়াকালীন ১৯ বছর বয়সে তিনি স্টিভেন স্পিলবার্গ পরিচালিত "আমিস্টাড" (১৯৯৭) চলচ্চিত্রে জেমস কভি নামক পার্শ্ব চরিত্রে অভিনয়ের সুযোগ পান।
এজিওফর "ডার্টি প্রিটি থিংস" (২০০২) ছবিতে ওকউই, "সেরেনিটি" (২০০৫) ছবিতে অপারেটিভ, "টুয়েলভ ইয়ার্স আ স্লেইভ" (২০১৩) ছবিতে সলোমন নর্থাপ, "দ্য মার্শিয়ান" (২০১৫) ছবিতে ভিনসেন্ট কাপুর, "ডক্টর স্ট্রেঞ্জ" (২০১৬) ছবিতে কার্ল মর্ডো এবং "শার্লক নোমস" (২০১৮) ছবিতে ওয়াটসন ভূমিকায় অভিনয় করেন। "টুয়েলভ ইয়ার্স আ স্লেইভ" ছবিতে অভিনয়ের জন্য তিনি শ্রেষ্ঠ অভিনেতা বিভাগে বাফটা পুরস্কার অর্জন করেন এবং শ্রেষ্ঠ অভিনেতা বিভাগে একাডেমি পুরস্কার ও শ্রেষ্ঠ নাট্য অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি ২০১৪ সালে "ড্যান্সিং অন দ্য এজ" ধারাবাহিকে অভিনয় করে সীমিত ধারাবাহিক বা টিভি চলচ্চিত্রে সেরা কেন্দ্রীয় অভিনেতা বিভাগে প্রাইমটাইম এমি পুরস্কারে মনোনীত হন।
এজিওফর ১৯৭৭ সালের ১০ই জুলাই লন্ডনের ফরেস্ট গেটে এক নাইজেরীয় মধ্যবিত্ত পরিবারে জন্মগ্রহণ করেন। তার পিতা আরিঞ্জ একজন ডাক্তার এবং মাতা অবিয়াজুলু একজন ফার্মাসিস্ট ছিলেন। তার ছোট বোন জাইন আশার সিএনএনের করেসপন্ডেন্ট।
অদিতি রাঠোর
অদিতি রাঠোর একজন ভারতীয় টেলিভিশন অভিনেত্রী, কাজ করছেন Hindi soap operas.
রাঠোর তার আত্মপ্রকাশ, এ, জি টিভি's টেলিভিশন সিরিজ "কুঙ্কুম Bhagya" বাজানো দ্বারা একটি সহায়ক ভূমিকা মধ্যে, বছর 2014. তিনি  স্টার প্লাস টেলিভিশনে একটি নেতৃস্থানীয় ভূমিকা পালন করেন, "Naamkarann". সিরিয়ালে।
রাঠোর জন্মগ্রহণ করেন ৩০ অক্টোবর ১৯৯৩ সালে একটি মাড়ওয়ারী পরিবারে, তার মায়ের আদি শহর জয়পুর। তিনি বড় হয়েছেন বিকানের, রাজস্থান এবং পড়াশোনা করছেন Dayanand পাবলিক স্কুল. তার ছোট বোন Aprajita Rathore এবং ভাই Aryaman Rathore।
নবেন্দু ঘোষ
নবেন্দু ঘোষ (২৭ মার্চ, ১৯১৭ - ১৫ ডিসেম্বর ২০০৭) বাংলা সাহিত্যে একজন ভারতীয় লেখক ও চিত্রনাট্যকার। তিনি ধ্রুপদী বলিউডের চলচ্চিত্রগুলি যেমন সুজাতা, বন্দিনী, দেবদাস, মাঝলি দিদি, অভিমান এবং তিশ্রী কসম (৩টি দিব্যি) এর মত চলচ্চিত্রের চিত্রনাট্য লেখেন। তিনি বাপ বেটি, শতরঞ্জি এবং রাজাজানির মত চলচ্চিত্রের জন্য গল্প লিখেছেন। তিনি দো বিঘা জমিন, তিশ্রী কসম ও লুুকোচুরিতে সংক্ষিপ্ত পরিসরে অভিনয় করেছেন। পরবর্তীতে তার কর্মজীবনে তিনি চারটি চলচ্চিত্র পরিচালনা করেন।
নবেন্দু ঘোষ ১৯১৭ সালের ২৭ মার্চ ঢাকাতে (বর্তমানে বাংলাদেশ) জন্মগ্রহণ করেন। ১২ বছর বয়সেই তিনি জনপ্রিয় মঞ্চাভিনেতা হয়ে যান। তিনি উদয়শঙ্কর শৈলীতে প্রশংসিত নৃত্য করার মাধ্যমে ১৯৩৯ থেকে ১৯৪৫ পর্যন্ত বেশ কয়েকটি পদক জিতে নেন। ১৯৪৪ সালে তিনি সরকারী চাকরীচ্যুত হন। কারণ ভারতীয় জাতীয় কংগ্রেস এর জন্য ডাক দিয়ে যাই নামক ভারত ছাড় আন্দোলন এর পক্ষে উপন্যাস লেখেন। এ উপন্যাসটি তাকে খ্যাতি এনে দিয়েছিল এবং ১৯৪৫ সালে তিনি কলকাতায় স্থানান্তরিত হন। তিনি খুব দ্রুতই বাংলা সাহিত্যের প্রগতিশীল তরুণ লেখকদের মধ্যে স্থান লাভ করেন।
তিনি ১৫ ডিসেম্বর ২০০৭ তারিখে মারা যান। তাঁর দুই পুত্র ও এক কন্যা আছে। তারা হলেন ড দীপঙ্কর এবং চলচ্চিত্র নির্মাতা শুভঙ্কর, এবং কন্যা রত্নত্তোমা সেনগুপ্ত (চলচ্চিত্র উৎসব কারিকর, লেখক, এবং সাবেক "দ্য টাইমস অফ ইন্ডিয়া"র চলচ্চিত্র সাংবাদিক)। ১৯৯৯ সালে তাঁর স্ত্রী কনকলতা মারা যান।
তাঁর আত্মজীবনী, "একা নৌকার যাত্রী" ২০০৮ এর মার্চে প্রকাশিত হয়েছিল। তাঁর পুত্রবধূ, ডাঃ সোমা ঘোষ একজন প্রশংসিত শাস্ত্রীয় গায়ক, এবং ২০১২ সালে পদ্মশ্রী পুরস্কারে ভূষিত হন।
তার জন্মশতবার্ষিকী স্মরণে, তাঁর বিজ্ঞান কথাসাহিত্য আমি ও আমি (১৯৯৯) ইংরেজিতে অনুবাদ হিসেবে ২৫ মার্চ ২০১৭ তারিখে প্রকাশ পায়। বইটির ইংরেজিতে নাম ছিল মি এণ্ড আই। এই অনুবাদ নবেন্দু ও তার পৌত্র দেবত্তম সেনগুপ্ত যুগ্নভাবে করেন।
মোথাবাড়ি বিধানসভা কেন্দ্র
মোথাবাড়ি (বিধানসভা কেন্দ্র) ভারতীয় রাজ্য পশ্চিমবঙ্গের মালদা জেলার একটি বিধানসভা কেন্দ্র। কালিয়াচক (বিধানসভা কেন্দ্র) ২০১১ সাল পর্যন্ত অস্তিত্ব ছিল। এই কেন্দ্রটি ভেঙ্গে দুটি নতুন নির্বাচন হয় মোথাবাড়ি (বিধানসভা কেন্দ্র) এবং বৈষ্ণবনগর (বিধানসভা কেন্দ্র)।
ভারতের সীমানা পুনর্নির্ধারণ কমিশনের নির্দেশিকা অনুসারে, ৫২ নং মোথাবাড়ি বিধানসভা কেন্দ্রটি কালিয়াচক-২ সমষ্টি উন্নয়ন ব্লক এবং আলিনগর এবং কালিয়াচক-১ গ্রাম পঞ্চায়েত গুলি কালিয়াচক-১ সমষ্টি উন্নয়ন ব্লক এর অন্তর্গত।
কালিয়াচক বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত।
২০১৬ সালে বিধানসভা নির্বাচনে, সাবিনা ইয়াসমিন তার নিকটতম প্রতিদ্বন্দ্বী (এআইটিসি)র হেভিওয়েট এমডি. নজরুল ইসলামকে পরাজিত করেন। ২০১১ সালের নির্বাচনে, কংগ্রেসের সাবিনা ইয়াসমিন তার নিকটতম প্রতিদ্বন্দ্বী সিপিআই (এম) -এর নাইমুদ্দিন শেখকে পরাজিত করেন।
শাহ আলমগীর
শাহ আলমগীর বাংলাদেশের একজন সাংবাদিক। তিনি বর্তমানে বাংলাদেশ প্রেস ইনস্টিটিউটের (পিআইবি) মহাপরিচালকের দায়িত্ব পালন করছেন। ২০১৩ সালের ৭ জুলাই তিনি এ দায়িত্ব গ্রহণ করেন। পিআইবিতে যোগ দেয়ার আগে তিনি দীর্ঘদিন সাংবাদিক হিসেবে কাজ করেছেন।
শাহ আলমগীরের বাড়ি ব্রাহ্মণবাড়িয়া জেলার নবীনগর উপজেলায়। বাবার চাকরির সুবাদে তাঁর জীবনের একটি বড় অংশ কাটে বৃহত্তর ময়মনসিংহে।
ময়মনসিংহের গৌরীপুর কলেজ থেকে এইচএসসি পাস করেন করেন শাহ আলমগীর। পরবর্তীতে তিনি ঢাকা বিশ্ববিদ্যালয় থেকে বাংলা সাহিত্যে স্নাতক ও স্নাতকোত্তর সম্পন্ন করেন তিনি। এছাড়া তিনি মস্কো ইনস্টিটিউট অব জার্নালিজম থেকে সাংবাদিকতায় ডিপ্লোমা ও থমসন ফাউন্ডেশন পরিচালিত সাংবাদিকতায় উচ্চতর কোর্স সম্পন্ন করেছেন। এছাড়াও করাচিতে সাউথ এশিয়ান ফ্রি মিডিয়া আয়োজিত ইলেক্ট্রনিক মিডিয়া বিষয়ক কর্মশালা, ফিল্ম আর্কাইভস আয়োজিত ফিল্ম অ্যাপ্রিশিয়েসন কোর্স ও ভারতের গোয়ায় ইউএনডিপি আয়োজিত ‘সাউথ এশিয়ান মিডিয়া অ্যান্ড ইটস রোল ইন এটেইনিং দ্য মিলিনিয়াম ডেভলপমন্ট গোল’ শীর্ষক সম্পাদকদের কর্মশালায় যোগ দিয়েছেন।
শাহ আলমগীরের সাংবাদিকতা পেশার শুরু ছাত্রজীবন থেকেই। উপমহাদেশের প্রথম শিশু-কিশোর সাপ্তাহিক কিশোর বাংলা পত্রিকায় যোগদানের মাধ্যমে তিনি সাংবাদিকতা জীবন শুরু করেন। এখানে তিনি সহ-সম্পাদক হিসেবে কাজ করেছেন ১৯৮০ সাল থেকে ১৯৮৪ সাল পর্যন্ত কাজ করেন। এরপর তিনি কাজ করেন দৈনিক জনতা, বাংলার বাণী, আজাদ ও সংবাদে। প্রথম আলো প্রকাশের সময় থেকেই তিনি পত্রিকাটির সঙ্গে জড়িত ছিলেন এবং ১৯৯৮ সালের নভেম্বর মাস থেকে ২০০১ সালের সেপ্টেম্বর মাস পর্যন্ত যুগ্ম বার্তা-সম্পাদকের দায়িত্ব পালন করেন। এরপর তিনি টেলিভিশন মিডিয়ায় কাজ শুরু করেন। চ্যানেল আই এর প্রধান বার্তা সম্পাদক, একুশে টেলিভিশনে হেড অব নিউজ, যমুনা টেলিভিশনে পরিচালক (বার্তা) এবং মাছরাঙা টেলিভিশনে বার্তা প্রধান হিসেবে দায়িত্ব পালন করেন। সাংবাদিকতার পাশাপাশি শাহ আলমগীর ঢাকা সাংবাদিক ইউনিয়নের সভাপতি ও সাধারণ সম্পাদকের দায়িত্ব পালন করেছেন। তিনি শিশু কল্যাণ পরিষদ এবং শিশু ও কিশোরদের জাতীয় প্রতিষ্ঠান ‘চাদের হাট’র সভাপতির দায়িত্বও পালন করছেন। তিনি বাংলাদেশ শিশু একাডেমীর পরিচালনা পর্ষদের সদস্য। পিআইবিতে যোগদানের পূর্বে তিনি সর্বশেষ এশিয়ান টেলিভিশনের প্রধান নির্বাহী কর্মকর্তা ও প্রধান সম্পাদক হিসেবে দায়িত্ব পালন করেছেন।
পারিবারিক জীবনে শাহ আলমগীর এক পুত্র ও কন্যা সন্তানের জনক। তার স্ত্রীর নাম ফৌজিয়া বেগম। ছেলে আশিকুল আলম দীপ ও মেয়ে অর্চি অনন্যা।
ইয়েরেভান সার্কাস
ইয়েরেভান সার্কাস( "Yerevani krkes") ১৯৩০ সালে প্রতিষ্ঠিত একটি সার্কাস। সার্কাসের পুরনো ভবনটি সম্পূর্ণরূপে ১৯৬২ সালে নুতুন করে সংস্কার করা হয় এবং অবশেষে সেপ্টেম্বর ২০১২ সালে পুরনো ভবনটি ভাঙ্গা হয়। সার্কাসের নতুন ভবনটি ২০১৮ সালের শরৎকালে খোলা হবে।
১৯৩০ সালে নির্মিত সার্কাসের মূল ভবনটি ছিল কাঠের তৈরি। ১৯৩৯ সালে, একই স্থানে, নিকগয়স বুনয়াসিয়ান দ্বারা নির্মিত ৮০০ দর্শকদের জন্য একটি নতুন ভবন নির্মাণ করা হয়েছিল। ১৯৬২ সালে বাঘারশক বেলুবিকিয়ান প্রকল্পটি সম্পূর্ণরূপে ভবনটিকে পুনঃনির্মাণ করেন। আসন সংখ্যা কম করে ৭০০ করা হয়। তারপর থেকে ভবনটির আর কোন সংস্কার করা হয়নি।
২০০৫ সালের আগস্ট মাসে, ইয়েরেভেন সার্কাসকে বেসরকারিকরণ করা হয় এবং এএমডি ১৫০ মিলিয়ন দিয়ে সস পেট্রোসিয়ানের সার্কাস কর্মীদের মালিকানা পায়। ২০১১ সালে, মস্কো উদিত আর্মেনিয়ার ব্যবসায়ী সামভেল কারপেতইয়ান ঘোষণা করেন যে তাশির গ্রুপ ইয়েরভেন সার্কাসের সংস্কারের জন্য ১০ মিলিয়ন মার্কিন ডলার বিনিয়োগ করবে।
২০১১ সালের আগস্ট মাসে, তাশির গ্রুপ মেরামত কাজ শুরু করে। পরবর্তী কালে, ভবনটি ধ্বংস করে নতুন একটি নির্মাণ করার সিদ্ধান্ত নেওয়া হয়, কারণ পুরাতন ভবন সংস্কারের জন্য উপযুক্ত ছিল না। ২১ জুলাই, ২০১২ সালে, সার্কাসের ছাদটি ভেঙে ফেলা হয়। কয়েক মাস পর ৮ সেপ্টেম্বর, ২০১২ সালে, পুরো ভবনটি ভেঙে দেওয়া হয়।"দ্যা আর্মেনিয়ান মিনিসট্রি অফ এমেরজেনসি সিচুয়েসান্স" ধ্বংসাত্মক প্রক্রিয়া তত্ত্বাবধান করে।
সার্কাসের পশুপাখিকে অস্থায়ীভাবে ইয়েরেভেন চিড়িয়াখানায় স্থানান্তরিত করা হয়।
নতুন ভবনে ২০০০ থেকে ২,৫০০ দর্শক আসনের ব্যবস্থা থাকছে, থাকছে তিনটি পরিবর্তনশীল রঙ্গমঞ্চ এছাড়াও হুইলচেয়ার ব্যবহারকারীদের জন্য সম্পূর্ণ সজ্জিত সুব্যবস্থা থাকছে।। একটি নতুন ভূগর্ভস্থ পার্কিং লটও নির্মিত করা হয়েছে। ২০১৮ সালেই নির্মাণের সমাপ্ত কাজ শেষ করে, শরৎকালে খোলা হবে ভবনটি।
১৯৬৩ সালের সোভিয়েত চলচ্চিত্র, হেনরিক মালয়ানের "রোড টু দ্যা স্টেজ" এর অনেকগুলি দৃশ্য সার্কাস বিল্ডিংয়ে তোলা হয়, বিখ্যাত আর্মেনীয় কৌতুকাভিনেতা, লিওনিড ইয়াঙ্গিবেরভও ছিলেন সেই দৃশ্যগুলিতে।
বাংলাদেশ প্রেস ইনস্টিটিউট
বাংলাদেশ প্রেস ইনস্টিটিউট (পিআইবি) বাংলাদেশের সাংবাদিকতা, গণমাধ্যম ও উন্নয়ন যোগাযোগ সংক্রান্ত প্রশিক্ষণ, গবেষণা ও প্রকাশনা নিয়ে কাজ করা একটি স্বায়ত্তশাসিত প্রতিষ্ঠান। এটি তথ্য মন্ত্রণালয়ের অধীন পরিচালিত। ১৯৭৪ সালে যাত্রা শুরু হয় পিআইবির। শুরুতে প্রতিষ্ঠানটির নামকরণ করার কথা ছিল ন্যাশনাল প্রেস ইনস্টিটিউট। পরবর্তীতে ১৯৭৬ সালের ১৮ই আগস্ট তারিখে একটি রেজলুশনের মাধ্যমে পিআইবি প্রতিষ্ঠা করা হয়। পিআইবি সাংবাদিকদের নিয়মিত ভাবে নানা ধরনের প্রশিক্ষণ দেয়।
বাংলাদেশ প্রেস ইনস্টিটিউটের লক্ষ্য ও উদ্দেশ্যগুলো হলোঃ
কেপ টাউন আন্তর্জাতিক বিমানবন্দর
কেপ টাউন আন্তর্জাতিক বিমানবন্দর কেপ টাউন শহরের প্রধান বিমানবন্দর, যেটি দক্ষিণ আফ্রিকার দ্বিতীয় এবং আফ্রিকার তৃতীয়-ব্যস্ততম বিমানবন্দর। শহরের কেন্দ্র থেকে প্রায় ২০ কিলোমিটার (১২ মাইল) দূরে অবস্থিত, বিমানবন্দরেরটি কেপ টাউনের পূর্বের বিমানবন্দর উইংফিল্ড এয়ারড্রামের পরিবর্তে ১৯৫৪ সালে চালু হয়েছিল। বিমানবন্দরটি কেপ টাউন মহানগর এলাকার নির্ধারিত যাত্রী সেবা প্রদানের একমাত্র বিমানবন্দর। বিমানবন্দরটিতে সাধারণ কেন্দ্রীয় টার্মিনাল দ্বারা সংযুক্ত, অভ্যন্তরীণ এবং আন্তর্জাতিক টার্মিনাল রয়েছে।
বিমানবন্দরটি দক্ষিণ আফ্রিকার অন্যান্য দুটি প্রধান শহুরে এলাকায়, জোহানেসবার্গ ও ডারবানের পাশাপাশি দক্ষিণ আফ্রিকার ছোট কেন্দ্রগুলিতে বিমানের সরাসরি ফ্লাইট পরিচালনা করছে। আন্তর্জাতিকভাবে, এটি আফ্রিকা, মধ্যপ্রাচ্য, এশিয়া এবং ইউরোপের কয়েকটি গন্তব্যস্থলে সরাসরি ফ্লাইট পরিচালনা করছে। কেপ টাউন এবং জোহানেসবার্গের মধ্যেকার আকাশপথ ২০১১ সালের হিসেবে আনুমানিক ৪.৫ মিলিয়ন যাত্রী নিয়ে বিশ্বের নবম-ব্যস্ততম বিমানবন্দর ছিল।
তরকারি
তরকারি বা তরকারী হল একটি ছাতা শব্দ যা দ্বারা দক্ষিণ এশিয়া উপমহাদেশে উদ্ভব একটি সংখ্যক রান্না করা খাবারকে উল্লেখ করে। এর সাধারণ বৈশিষ্ট্য হল এতে মসলার জটিল ব্যবহার, এতে সচরাচরভাবে হলুদ, জিরা, আদা, রসুন, পিয়াজ এবং কাঁচা বা শুকনো মরিচ ব্যবহৃত হয়। শব্দটির ব্যবহার সাধারণত একটি পাত্রে প্রস্তুত খাবারের মধ্যে সীমাবদ্ধ।
তরকারি নামে ডাকা খাবারের মধ্যে রয়েছে মাছ, মাংশ (গোস্ত), শাকসবজি, হাঁস মুরগি প্রভৃতি যা একাই বা শাকসবজির সাথে মিশে রান্না করা হয়।
তরকারি হতে পারে ভাজা বা জবজবে ভেজানো বা ঝোল। ভাজা তরকারি খুব অল্প পরিমাণ পানি বা তরল দিয়ে রান্না করা হয় এবং মসলা ও অন্যান্য মিশ্রন শুরুতেই দেওয়া হয়।
বাঙালি রন্ধনশৈলী বলতে বাংলাদেশী রন্ধনশৈলী ও ভারতের পশ্চিমবঙ্গ রাজ্যের রন্ধনশৈলীকে বোঝায় যার উল্লেখযোগ্য অংশ হচ্ছে তরকারি। বাঙালিদের হাত ধরে বিশ্বের বিভিন্ন প্রান্তে বাঙালি শৈলীর মাছ ও সব্জির তরকারি ছড়িয়ে পড়েছে। বাংলাদেশের সিলেট জেলা থেকে প্রবাসী ও অভিবাসী বাঙালিরা ব্রিটেনে বাঙালি রেস্তরাঁ গড়ে তুলেছে।
প্লুস উলত্রা
প্লুস উলত্রা ("আরো এগিয়ে") হল অকটি লাতিন নীতিবাক্য আর স্পেনের নীতিবাক্য।এটাকে পঞ্চম চার্লস, পবিত্র রোমান সম্রাটের নিজস্ব নীতিবাক্য থেকে নেওয়া হয়েছে, আর একটি পুরাতন নীতিবাক্যের বিপরীত "নোন প্লুস উলত্রা" ("আরো এগিয়ে কিছু নেই")   বলা হয় যে এটা জিব্রাল্টার প্রণালীতে হারকিউলিসের স্তম্ভে একটি সাবধানাবাণী হিসেবে লেখা হয়েছিল, যেটা প্রাচীন বিশ্বের সীমান্ত ছিল। ক্রিস্টোফার কলম্বাস দ্বারা নতুন বিশ্বের খোজ করার পর, চার্লস এই নীতিবাক্যকে অবলম্বন করলেন, আর তার অর্থে ঝুঁকি নেওয়া আর শ্রেষ্ঠত্ব পাওয়ার রুপক অন্তর্ভুক্ত আছে।
নীতিবাক্যের প্রস্তাব দিয়েছিলেন ১৫১৬ খ্রিস্টাব্দে চার্লসের চিকিৎসক এবং উপদেষ্টা লুইজি মারলিয়ানো।  এটা মারলিয়ানোর কল্পনার প্রতীক ছিল যেখানে সারা প্রাচীন বিশ্বে একটি খ্রিস্ট ধর্মীয় সাম্রাজ্যের রাজ থাকবে। তার সাথে এটা রিকনকোয়েস্টা কে জিব্রাল্টার থেকে এগিয়ে নিয়ে উত্তর আফ্রিকাতে বাড়ানোর ইচ্ছা ছিল। যখন চার্লস ১৫২০ খ্রিস্টাব্দে বিজয়ের পর বুরগোসে প্রবেশ করেন, একটি বিজয়ী খিলান তৈরি হয় যার এক দিকে "প্লুস উলত্রা" আর উলটো দিকে "সারা আফ্রিকা কাঁদছে কারণ সে জানে আপনাএ হাতে চাবি (জিব্রাল্টার) আছে আর আপনি তাঁদের মালিক"।
নীতিবাক্যকে প্রথম বার রেকর্ড করা হয় ব্রাসেল্সের একটি গির্জায় চার্লসের চেয়ারে ওপরে। মূল ফরাসি নীতিবাক্য "Plus oultre" কে লাতিন ভাষায় আনুবাহ করা হল  ফরাসি উপদেষ্টা আর মন্ত্রিদের প্রতি স্পেনবাসীদের শত্রুতার জন্য়।
চার্লসের মৃত্যুর পরও নীতিবাক্যটা স্পেনে প্রচলিত থাকে।বাক্যটা হ্যাবসবার্গ সাম্রাজ্যের প্রচারণায় পাওয়া যায় আর স্পেনের আনুসন্ধানকারীদেরকে পুরোনো সাবধানবাণীকে উপেক্ষা কর পশ্চিমের সাগরে যেতে উৎসাহিত করার জন্য ব্যাবহার করা হয়। আজ নীতিবাক্যটা স্পেনের পতাকা আর মর্যাদাবাহী নকশার ওপর পাওয়া যায়।
বড় হরিণা ইউনিয়ন
বড় হরিণা বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।
বড় হরিণা ইউনিয়নের আয়তন ৩৯,৬৮০ একর (১৬০.৫৮ বর্গ কিলোমিটার)।
২০১১ সালের পরিসংখ্যান অনুযায়ী বড় হরিণা ইউনিয়নের লোকসংখ্যা ৮,৫০০ জন। এর মধ্যে পুরুষ ৪,৬৩৬ জন এবং মহিলা ৩,৮৬৪ জন।
বরকল উপজেলার সর্ব-উত্তরে বড় হরিণা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫৫ কিলোমিটার। এ ইউনিয়নের দক্ষিণে ভূষণছড়া ইউনিয়ন; পশ্চিমে বরকল ইউনিয়ন, লংগদু উপজেলার ভাসান্যাদম ইউনিয়ন, গুলশাখালী ইউনিয়ন ও বাঘাইছড়ি উপজেলার আমতলী ইউনিয়ন; উত্তরে বাঘাইছড়ি উপজেলার সারোয়াতলী ইউনিয়ন এবং পূর্বে ভারতের মিজোরাম প্রদেশ অবস্থিত।
বড় হরিণা ইউনিয়ন বরকল উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।
বড় হরিণা ইউনিয়নের স্বাক্ষরতার হার ২৬.৯৪%। এ ইউনিয়নে ১টি নিম্ন মাধ্যমিক বিদ্যালয় ও ১১টি প্রাথমিক বিদ্যালয় রয়েছে।ভারত সীমান্তবর্তী বড় হরিণা ইউনিয়নে যোগাযোগের একমাত্র মাধ্যম নৌপথ।
বড় হরিণা ইউনিয়নের দক্ষিণ-পূর্ব দিকে ভারত সীমান্ত রেখার কাছাকাছি সামান্য অংশ দিয়ে প্রবাহিত হচ্ছে কর্ণফুলি নদী।
বড় হরিণা ইউনিয়নের প্রধান ২টি হাট-বাজার হল শ্রীনগর বাজার এবং কুকিছড়া বাজার।
লেভন বাবুজিয়ান
লেভন বাবুজিয়ান (, জন্ম ৮ মে ১৯৮৬ ইয়েরেভান শহর আর্মেনিয়াতে । তিনি একজন দাবার গ্র্যান্ডমাস্টার।
তিনি আর্মেনিয়ার স্টেট ইন্সটিটিউট অফ ফিজিকাল কালচার এন্ড স্পোর্টস এবং ইয়েরেভানের মালাতিয়া-সেবাস্তিয়া জেলার দাবা স্কুলের পরিচালক ছিলেন।
২০০৬ সালের এপ্রিল মাসে, লেভন বাবুজিয়ান আন্তর্জাতিক মাস্টার (আইএম) শিরোনাম অর্জন করেন। ২০১০ সালের জানুয়ারী থেকে তিনি গ্র্যান্ডমাস্টার (জিএম)।
অ্যার্পিন হোভেনেসিয়ান
অ্যার্পিন হোভেনেসিয়ান (; জন্ম ৪ ডিসেম্বর ১৯৮৩, একজন আর্মেনিয়ার রাজনীতিবিদ, আইনজীবী, প্রাক্তন মন্ত্রি আর্মেনিয়া প্রজাতন্ত্রের এবং বর্তমানে ন্যাশনাল ভাইস প্রেসিডেন্ট আর্মেনিয়া প্রজাতন্ত্রের জাতীয় পরিষদের। তিনি এছাড়াও আর্মেনিয়ার প্রথম নারী যিনি ন্যায়বিচার মন্ত্রী পদে নিযুক্ত ছিলেন।
অ্যার্পিন হোভেনেসিয়ান ৪ ডিসেম্বর ১৯৮৩ ইয়েরেভান, আর্মেনিয়ান সোভিয়েত সমাজতান্ত্রিক প্রজাতন্ত্রে জন্মগ্রহণ করেন।
২০০০-২০০৪ - "ইয়েরেভান স্টেট ইউনিভার্সিটি ফ্যাকাল্টি অব ল" থেকে স্নাতক।
২০০৪-২০০৬ -ইয়েরেভান স্টেট ইউনিভার্সিটি অব ল" থেকে মাস্টার্স ডিগ্রি লাভ করেন।
২০০৬-২০০৯ - ইয়েরেভান স্টেট ইউনিভার্সিটি অব ল" থেকে পোস্ট গ্র্যাজুয়েট এবং আইন বিজ্ঞানের প্রার্থী।অ্যার্পিন হোভেনেসিয়ান অবিবাহিত। তিনি আর্মেনিয়ার রাজনীতিতে আরো বেশি করে নারীকে জড়িত করার সমর্থক এবং আর্মেনিয়াতে অপেক্ষাকৃত ভাবে কম সংখ্যক মহিলা প্রতিনিধির আইনি বৈষম্যের কারণে নয়, তবে নারীর মনোবিজ্ঞানের জন্য।
পূর্বে কারাবাসকৃত নাগরিক আর্থার সার্জসনের মৃত্যুর জন্য তাকে সমালোচনা করা হয়েছিল। ২০১৭ সালের, ১৭ ই মার্চে, ইয়ারভেনের একটি বিক্ষোভের অংশগ্রহনকারীরা বিচারপতি হোভেনেসিয়ানের বিচার নিয়ে দাবি জানায় পাশাপাশি সকল তদন্তকারীদের বিচার চায় যারা সার্জসেনকে আটক রাখার আদেশ দেয়, যা পরোক্ষভাবে আর্থার সার্জসনের মৃত্যুর দিকে নিয়ে যায়।
সুজাপুর বিধানসভা কেন্দ্র
সুজাপুর (বিধানসভা কেন্দ্র) ভারতীয় রাজ্য পশ্চিমবঙ্গের মালদা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৩ নং সুজাপুর বিধানসভা কেন্দ্রটি আলিপুর-১, আলিপুর-২, বামনগ্রাম মশিমপুর, গয়েশবাড়ি, জালালপুর, জালুয়া বাধল, কালিয়াচক, মোজামপুর, নওদা যদুপুর, সিলামপুর-১, সিলামপুর-২ এবং সুজাপুর গ্রাম পঞ্চায়েত গুলি কালিয়াচক-১ সমষ্টি উন্নয়ন ব্লক এর অন্তর্গত।
সুজাপুর বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত। এটি পূর্বে মালদা লোকসভা কেন্দ্রের অন্তর্গত ছিল।
২০১১ সালের নির্বাচনে, কংগ্রেসের আবু নাসের খান চৌধুরী তার নিকটতম প্রতিদ্বন্দ্বী সিপিআই (এম) -এর হাজি কেতাবউদ্দিন শেখকে পরাজিত করেন।
২০০৯ সালের উপনির্বাচনে, মালদহ উত্তর (লোকসভা কেন্দ্র) থেকে বিধায়ক মৌসম নুর এম.পি. পদে নির্বাচনের পর কংগ্রেসের আবু নাসের খান চৌধুরী আসন লাভ করেন। ওই একই বছর উপনির্বাচন হয়, কংগ্রেসের বিধায়ক রুবি নুরের মৃত্যুর কারণে পুননির্বাচন হয়, কংগ্রেসের মৌসম নুর জয়ী হন সিপিআই (এম) -এর হাজী কেতুবুদ্দিনকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
২০০৬, ২০০১, ১৯৯৬ এবং ১৯৯১ সালে কংগ্রেসের রুবি নুর সুজাপুর বিধানসভা কেন্দ্র থেকে জয়লাভ করেন তার নিকটবর্তী প্রতিদ্বন্দ্বী ২০০৬ সালে সিপিআই (এম) -এর হামিদুর রহমানকে, ২০০১ এবং ১৯৯৬ সালে সিপিআই (এম) -এর আব্দুর রউফকে এবং ১৯৯১ সালে সিপিআই (এম) এর কওসার আলীকে পরাজিত করেন। ১৯৮৭ সালে কংগ্রেসের হুমায়ুন চৌধুরী সিপিআই (এম) -এর কওসার আলীকে পরাজিত করেন এবং ১৯৮২ সালে সিপিআই (এম) -এর মমতাজ বেগমকে পরাজিত করেন। কংগ্রেসের এ.বি.এ. গনি খান চৌধুরী ১৯৭৭ সালে সিপিআই (এম) -এর হাবিবুরকে পরাজিত করেন।
১৯৭২, ১৯৭১, ১৯৬৯, ১৯৬৭ সালে কংগ্রেসের এ.বি.এ. গনি খান চৌধুরী জয়ী হন। কংগ্রেস এর আশাদুল্লা চৌধুরী ১৯৬২ সালে জয়ী হন। নির্দলের মনোরঞ্জন মিশ্রা ১৯৫৭ সালে জয়ী হন। এর আগে সুজাপুর কেন্দ্রটির অস্তিত্ব ছিল না।
ডাল ভাত
ডাল ভাত বা ডাইল ভাত (, , , , /ডালি ভাত) হল দক্ষিণ এশিয়া উপমহাদেশের একটি ঐতিহ্যবাহী খাবার, যা বাংলাদেশ, ভারত ও নেপালের অনেক এলাকায় বিশেষ করে এসব দেশের গ্রামাঞ্চলে বেশ জনপ্রিয়। এটি সেদ্ধ করা চাল (ভাত) এবং মসুর ডালের স্যুপ (ডাল) নিয়ে গঠিত। এটি এইসব দেশের একটি প্রধান খাদ্য। ভাত বা চাওল হল ইন্দো-আর্য ভাষায় একটি নির্দিষ্ট সংখ্যার সেদ্ধ চাল।